pythainlp/thai_wikipedia_clean_20230101 huggingface dataset:
อี ซูมัน ผู้ก่อตั้งเอสเอ็มเอนเตอร์เทนเมนต์ ได้แถลงข่าวเปิดตัวโครงการใหม่ของค่าย คือ เอสเอ็มสเตชัน ซึ่งเป็นส่วนหนึ่งของโครงการใหญ่ Neo Culture Technology เมื่อวันที่ 27 มกราคม 2559 มีจุดมุ่งหมายเพื่อแสดงศักยภาพของศิลปินและโปรดิวเซอร์ในค่าย รวมไปถึงการร่วมทำงาน (collaboration) กับศิลปินนอกค่าย โครงการเริ่มต้นขึ้นในวันที่ 3 กุมภาพันธ์ 2559 ด้วยการปล่อยซิงเกิลแรก "Rain" ของแทยอน ซึ่งเพลงนี้ประสบความสำเร็จ ทั้งติดชาร์ตระดับสูงในกาอนดิจิทัลชาร์ต และชนะเลิศในรายการเพลงประจำสัปดาห์ อินกีกาโย เพลงที่ปล่อยตามมาที่เข้าสู่ท็อป 10 ในกาอนดิจิทัลชาร์ต ได้แก่ "봄인가 봐 (Spring Love)" ของเอริก นัมและเวนดี้, "The Day" ของเควิลล์และแบคฮยอน, "No Matter What" ของโบอาและ Beenzino, "Dancing King" ของยู แจซ็อกและเอ็กโซ, "이별을 배웠어 (Always In My Heart)" ของอิม ซึลองและจอย และ "나비잠 (Sweet Dream)" ของฮีชอลและมิน คยองฮุน โดยที่เพลง "Rain" และ "봄인가 봐 (Spring Love)" ได้รับเสนอชื่อเข้าชิงในงานประกาศรางวัลเพลงปลายปีจำนวนมาก โดยที่เพลง Rain ชนะรางวัลบนซังดิจิทัลของโกลเดนดิสก์อะวอร์ดครั้งที่ 31 และ "나비잠 (Sweet Dream)" ชนะรางวัลเพลงร็อกยอดเยี่ยมในเมลอนมิวสิกอะวอดส์ ฤดูกาลแรกสิ้นสุดลงในวันที่ 3 กุมภาพันธ์ 2560 ด้วยซิงเกิลที่ 52 "커튼 (Curtain)" ของซูโฮและซง ยองจู
ในเดือนกุมภาพันธ์ 2560 เอสเอ็มเอนเตอร์เทนเมนต์ประกาศฤดูกาลที่ 2 ของเอสเอ็มสเตชัน ซึ่งสอดคล้องกับค่ายที่ต้องการชูจุดเด่นด้านการร่วมทำงานการนักดนตรีต่างชาติเช่นเดียวกันกับโครงการของค่ายในอดีตอย่าง เอสเอ็มเดอะบัลลาด เอสเอ็มเดอะเพอร์ฟอแมนซ์ ซัมเมอร์เวเคชัน และ วินเทอร์การ์เดน โดยเริ่มขึ้นในวันที่ 31 มีนาคม 2560 ด้วยซิงเกิลแรก "Would U" ของเรดเวลเวต ในวันที่ 6 เมษายน 2560 ได้มีการปล่อยอัลบั้มรวมผลงานในชื่อ "S.M. Station Season 1" ซึ่งประกอบไปด้วยเพลงจำนวน 52 เพลงและโบนัสแทร็ก 5 เพลง อัลบั้มถูกบรรจุเป็นชุดแผ่นซีดี 4 แผ่น รวมถึงหนังสือภาพเบื้องหลัง ฤดูกาลที่ 2 สิ้นสุดลงในวันที่ 6 เมษายน 2561 ด้วยซิงเกิล "New Heroes" โดยเตนล์ (เอ็นซีที)
ในวันที่ 27 กรกฎาคม 2561 ได้มีการจัดคอนเสิร์ต "THE STATION" ณ โคเอ็กซ์อาร์ตเทียม โดยมีแขกรับเชิญ ได้แก่ แบคฮยอน เตนล์ และ เพโนเมโค
ในเดือนสิงหาคม 2561 เอสเอ็มเอนเตอร์เทนเมนต์ได้ประกาศโครงการพิเศษ "STATION x 0" ซึ่งเป็นการร่วมมือกันระหว่าง "STATION" และแบรนด์วัฒนธรรมใหม่ล่าสุด "0" (อ่านว่า "ย็อง" ซึ่งสอดคล้องกับการเรียกเลขศูนย์ในภาษาเกาหลี และพ้องเสียงกับคำว่า "young" ในภาษาอังกฤษ) โดยมีการปล่อยทีเซอร์ปริศนา และประกาศซิงเกิลแรกซึ่งจะขับร้องโดยแทยอนและเมโลม็องซ์
ในเดือนพฤศจิกายน 2561 เอสเอ็มเอนเตอร์เทนเมนต์ได้ประกาศฤดูกาลที่ 3 ของเอสเอ็มสเตชัน โดยเพลงลำดับแรกจะถูกปล่อยในวันที่ 29 พฤศจิกายน 2561 ซึ่งจะถูกขับร้องโดย ลูคัส (เอ็นซีที) และ Jonah Nilsson จากวงดนตรีสัญชาติสวีเดน Dirty Loops และเพลงสุดท้ายในเอสเอ็มสเตชันฤดูกาลที่ 3 คือเพลง "Long Flight" ขับร้องโดย แทยง (เอ็นซีที) ปล่อยขายในวันที่ 18 กรกฎาคม 2562
ในวันที่ 15 พฤศจิกายน 2562 เอสเอ็มเอนเตอร์เทนเมนต์ได้ประกาศฤดูกาลที่ 4 ของเอสเอ็มสเตชันในชื่อ "Station X" และอัปโหลดเทรลเลอร์นำแสดงโดยแจฮยอน (เอ็นซีที) โดยเริ่มต้นในวันที่ 20 พฤศจิกายนด้วยซิงเกิลซึ่งร่วมมือกับยูนิเซฟ "This is Your Day (for every child, UNICEF)" ขับร้องโดย โบอา, ชีวอน (ซูเปอร์จูเนียร์), เจ-มิน, ซันนี่ (เกิลส์เจเนอเรชัน), แทมิน (ชายนี), ซูโฮ (เอ็กโซ), เวนดี้ (เรดเวลเวต) และ โดยอง (เอ็นซีที)
โลกเสมือนจริง
"โลกเสมือนจริง" เป็นซิงเกิลในปี พ.ศ. 2557 ของนักร้อง บอย พิษณุ นิ่มสกุล สังกัดค่ายสหภาพดนตรี ประพันธ์เนื้อร้อง ทำนอง และเรียบเรียงโดย ทะเลคราม ออกจำหน่ายในวันที่ 21 กรกฎาคม พ.ศ. 2557
โดยเป็นเพลงที่พูดถึงเมื่อความรักที่เคยสวยงาม กลายเป็นแค่อดีต คนที่คิดว่าใช่กลับเดินจากไปโลกที่เต็มไปด้วยความฝัน กลับเป็นโลกที่ไม่มีอยู่จริง กลายเป็นโลก..ที่ต้องใช้ชีวิตเพียงลำพังเป็นเพียงแค่ “โลกเสมือนจริง”
เพลง "โลกเสมือนจริง" ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็มชาร์ต ท็อป 20 ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
!align="left"|ชาร์ต (พ.ศ. 2558)
!align="center"|อันดับสูงสุด
คดีคลองด่าน
คดีทุจริตจัดซื้อที่ดินและโครงการก่อสร้างบ่อบำบัดน้ำเสียคลองด่าน หรือ คดีคลองด่าน เป็นคดีการทุจริตโครงการจัดซื้อที่ดินและโครงการก่อสร้างบ่อบำบัดน้ำเสีย 2 ระบบ เริ่มแนวคิดขึ้นในสมัยรัฐบาลชวน หลีกภัย และได้อนุมัติวงเงินในสมัยรัฐบาลบรรหาร ศิลปอาชา โครงการแห่งนี้ตั้งอยู่บริเวณ ตำบลคลองด่าน อำเภอบางบ่อ จังหวัดสมุทรปราการ ถือเป็นโครงการก่อสร้างบ่อบำบัดน้ำเสียที่ใหญ่ที่สุดในเอเซียในขณะนั้น ด้วยศักยภาพในการบำบัดน้ำเสีย รวม 525,000 ลูกบาศก์เมตร (ลบ.ม.) ต่อวัน
โครงการได้เริ่มขึ้นจากการผลักดันโดยสุวัจน์ ลิปตพัลลภ รัฐมนตรีว่าการกระทรวงวิทยาศาสตร์ ในขณะนั้น แต่ไม่ได้พิจารณา ในปี 2538 โครงการได้ผลักดันขึ้นอีกครั้งโดย ยิ่งพันธ์ มนะสิการ รัฐมนตรีว่าการกระทรวงวิทยาศาสตร์ จนในที่สุดมติคณะรัฐมนตรีสมัยรัฐบาลบรรหารได้อนุมัติวงเงินโครงการจำนวน 13,612 ล้านบาท ต่อมาในปี 2540 ก็ได้เพิ่มเป็น 23,000 ล้านบาท รัฐบาลได้ประกาศหาผู้รับเหมา จนได้ผู้มายื่นความจำนงจำนวน 13 ราย และได้คัดไปจนสุดท้ายเหลือเพียง 2 รายคือ กลุ่มบริษัท NVPSKG และ กลุ่มบริษัท Marubeni จนในที่สุดกลุ่มบริษัท NVPSKG ได้รับเลือกให้เป็นผู้รับเหมาแบบเหมารวม (Turnkey)
โครงการได้เริ่มพบการทุจริตมากมายจนภาคประชาชนเข้าร้องเรียนถึง ป.ป.ช. พบว่าในส่วนของที่ดิน วัฒนา อัศวเหม รัฐมนตรีช่วยว่าการกระทรวงมหาดไทยในขณะนั้น ทำการกว้านซื้อที่ดินชาวบ้านในท้องที่ด้วยวิธีการข่มขู่ รวมถึงออกเอกสารสิทธิพื้นที่สาธารณะโดยมิชอบ และบางพื้นที่ยังเป็นป่าชายเลนซึ่งเป็นที่สงวนอีกด้วย จำนวน 17 แปลง รวมพื้นที่กว่า 1,900 ไร่ ด้วยราคาถูกคือจากไร่ละประมาณ 4 หมื่น แล้วนำไปขายให้กรมควบคุมมลพิษในราคาไร่ละ 1 ล้านบาท คิดเป็นเงินทั้งหมด 1,900 ล้านบาท ป.ป.ช. จึงได้ส่งเรื่องไปที่ศาล แต่ในวันฟังคำพิพากษา ใน พ.ศ. 2550 นายวัฒนากลับเดินทางหนีไปต่างประเทศ ศาลจึงมีคำสั่งจำคุก 10 ปี นอกจากนี้ศาลยังมีคำสั่งให้นายยิ่งพันธ์ มนะสิการ รมต.กระทรวงวิทยาศาสตร์ รับผิดด้วยแต่เสียชีวิตไปแล้ว ส่วนสุวัจน์ ลิปตพัลลภ ได้ถูกกล่าวหา แต่ศาลได้ยกฟ้อง
ในปี 2546 กรมควบคุมมลพิษ (ค.พ.) ได้มีคำสั่งให้กิจการร่วมค้า NVPSKG ยุติการดำเนินโครงการ และระงับการจ่ายเงิน หลังดำเนินก่อสร้างไปแล้วกว่า 95% คิดเป็นมูลค่าถึง 2 หมื่นล้านบาท จนต่อมากลุ่มบริษัท NVPSKG ได้ทำการเรียกร้องให้จ่ายเงินที่เหลืออยู่ อนุญาตโตตุลาการจึงได้ตัดสินให้ ค.พ.แพ้ ทำให้ ค.พ.ได้ไปฟ้องต่อยังศาลชั้นต้นและศาลปกครอง แต่ผลสุดท้ายคือยืนตามคำตัดสินอนุญาตโตตุลาการ ต้องจ่ายส่วนที่เหลือกว่า 9.6 พันล้านบาท ซึ่งการจ่ายเงินล่าสุดคือในปี 2558 สมัยรัฐบาลประยุทธ์ จันทร์โอชา
การทุจริตโครงการนี้นับเป็นการทุจริตที่สลับซับซ้อนที่มีเครือข่ายในวงการนักการเมือง ข้าราชการ นักธุรกิจ คนในครอบครัว อย่างกว้างขวาง ซึ่งในสมัยนั้นไม่มีกฎหมายห้ามกิจการของผู้ดำรงตำแหน่งทางการเมืองเข้าเป็นคู่สัญญากับหน่วยงานของรัฐ จึงเป็นช่องโหว่ในการแสวงหาผลประโยชน์ ปัจจุบันโครงการแห่งนี้ได้ถูกทิ้งร้าง ชาวบ้านในพื้นที่ต้องย้ายที่อยู่ และรัฐบาลยังคงต้องจ่ายค่าชดเชยโครงการกับกลุ่มบริษัท NVPSKG ที่เหลืออีก 2 งวด รวมเป็นเงินที่ประเทศไทยสูญเสียไปกว่า 3 หมื่นล้านบาท เป็นคดีทุจริตที่สร้างความเสียหายมากที่สุดคดีหนึ่งในประเทศไทย สื่อไทยทุกแขนงจึงต่างตั้งชื่อคดีนี้ว่า "ค่าโง่คลองด่าน"
ในปี 2561 ศาลฎีกาพิพากษากลับคดีทุจริตจัดซื้อที่ดินและฉ้อโกงสัญญาก่อสร้างบ่อบำบัดน้ำเสียคลองด่าน จ.สมุทรปราการ รวมมูลค่า 2.49 หมื่นล้านบาท ลงโทษจำเลย 18 ราย มีทั้งนิติบุคคลและบุคคล “สังวรณ์ ลิปตพัลลภ” กรรมการ บริษัท ประยูรวิศว์การช่าง ถูกคุมเข้าเรือนจำพร้อมพวกอีก 4 คน ส่วน “ชยณัฐ โอสถานุเคราะห์-วัฒนา อัศวเหม” พร้อมพวกหลบหนีไม่มาศาลรวม 6 คน มีหมายจับติดตัว
กลุ่มบริษัท NVPSKG.
เป็นชื่อเรียกกลุ่มบริษัท จำนวน 6 บริษัท ภายหลังบริษัทนอร์ทเวสท์ วอเทอร์ ซึ่งมีความเชี่ยวชาญด้านการก่อสร้างจากประเทศอังกฤษได้ถอนตัวไป ส่วนที่เหลือ 5 บริษัท เป็นบริษัทของไทย ที่ส่วนใหญ่มีนักการเมืองเข้าไปเกี่ยวข้อง ได้แก่
บ้านขัติยะวรา
บ้านขัติยะวรา ตั้งอยู่เขตกำแพงเมืองเกำแพร่ (ถนนหลังเรือนจำจังหวัดแพร่) อำเภอเมือง จังหวัดแพร่ เป็นบ้านของเจ้าน้อยโข้ และเจ้ากาบแก้ว ขัติยะวรา (พี่สาวหลวงพงษ์พิบูลย์ (เจ้าน้อยพรหม วงศ์พระถาง) อดีตกรมการพิเศษจังหวัดแพร่) ผู้สืบเชื้อสายมาจากอดีตเจ้าผู้ครองนครแพร่
บ้านขัติยะวรา เป็นของเจ้าน้อยโข้ และเจ้ากาบแก้ว ขัติยะวรา ไม่มีหลักฐานปีที่สร้างขึ้นอย่างแน่ชัด แต่จากการสันนิษฐานคาดว่าจะสร้างในราวปี พ.ศ. 2466 หลังจากสร้างบ้านวงศ์พระถาง สันนิษฐานว่าสร้างโดยช่างฝีมือชาวจีน โดยบ้านหลังนี้เป็นเรือนแบบขนมปังขิง ตัวบ้านตกแต่งด้วยลายฉลุในส่วนของเชิงชาย หน้าจั่วกรอบประตูอย่างสวยงามเป็นอาคารชั้นเดียวใต้ถุนสูง มุงหลังคาด้วยไม้แป้นเกล็ด ทาสีครีมน้ำตาล และเหลือง ตัวอาคารมีหน้ามุขยื่นออกมา และมีบันไดทางขึ้นด้านหน้าซึ่งต่อมาได้รื้อถอนออกไปไว้ด้านหลังเพื่อความสะดวกในการใช้สอย ตัวบ้านแบ่งออกเป็น 3 ห้อง คือ ห้องกลางเป็นห้องโถงรับแขก และทั้งสองข้างเป็นห้องนอน ด้านหลังบ้านต่อด้วยชานไปสู่ห้องครัว ตรงกาลงชานมีการสร้างศาลาอเนกประสงค์ปัจจุบันมีการต่อเติมบริเวณชานเพื่อเป็๋นที่พัก และห้องทำงาน
บ้านขัติยะวรา เป็นสถาปัตยกรรมแบบขนมปังขิงตกแต่งด้วยลายฉลุในส่วนของเชิงชาย หน้าจั่วกรอบประตูอย่างสวยงาม มุงหลังคาด้วยไม้แป้นเกล็ด ทาสีครีมน้ำตาล และเหลือง ตัวอาคารมีหน้ามุขยื่นออกมา
บ้านวงศ์พระถาง
บ้านวงศ์พระถาง ตั้งอยู่ที่ถนนเจริญเมือง ตำบลในเวียง อำเภอเมือง จังหวัดแพร่ ซึ่งเป็นแหล่งการค้าที่สำคัญของเมืองแพร่ในอดีต เป็นบ้านของเจ้าเสาร์ วงศ์พระถาง อดีตข้าราชการกรมป่าไม้ (น้องชายของหลวงพงษ์พิบูลย์ (เจ้าน้อยพรหม วงศ์พระถาง) อดีตกรมการพิเศษจังหวัดแพร่) ผู้สืบเชื้อสายมาจากอดีตเจ้าผู้ครองนครแพร่
บ้านวงศ์พระถาง เป็นบ้านของเจ้าเสาร์ วงศ์พระถาง สร้างเสร็จประมาณปีพ.ศ. 2467 และเป็นบ้านเจ้าหลังสุดท้ายในจังหวัดแพร่ที่สร้างในแบบเรือนขนมปังขิง โดยตระกูลวงศ์พระถางได้นำแบบคุ้มวงศ์บุรีมาดัดแปลงให้มีขนาดเล็กลง และมีทรงสูงขึ้น โดยสันนิษฐานว่าช่างที่สร้างน่าจะเป็นช่างที่ได้รับการถ่ายทอดฝีมือมาจากชาวจีนที่สร้างคุ้มวงศ์บุรี โดยมีลูกมือเป็นชาวขมุ ต่อมาตกทอดเป็นของเจ้าน้อยอินทรวง วงศ์พระถาง บุตรชาย ซึ่งรับข้าราชการเป็นนายสัตวแพทย์ที่จังหวัดแพร่
ปัจจุบันบ้านวงศ์พระถางได้รับการดูแลเป็นอย่างดีโดยคุณยายสมศรี วงศ์พระถาง ภรรยาเจ้าน้อยอินทรวง วงศ์พระถาง
บ้านวงศ์พระถาง เป็นสถาปัตยกรรมแบบขนมปังขิง ตัวบ้านเป็นอาคารไม้ชั้นเดียวใต้ถุนสูง ทาสีฟ้า ตืดขอบสีน้ำตาล หลังคาเป็นทรงมนิลา มีการประดับตกแต่งลายฉลุแบบขนมปังขิงบริเวณหน้าจั่ว และหลังคามุงด้วยกระเบื้องปูน รูปว่าว โดยหล่อขึ้นเอง ชายคาประดับด้วยลายฉลุ บ้านถูกแบ่งออกเป็น 2 ห้อง ห้องพักรับรองแขก 2 ห้อง ห้องเก็บของ 1 ห้อง และมีส่วนที่เชื่อมต่อเป็นชานบ้านออกไปด้านหลัง และมีห้องครัวอีก 1 ห้อง ซึ่งเชื่อมกับยุ้งข้าวขนาดใหญ่ บ้านหลังนี้มีบันไดทางขึ้นอยู่ในบ้าน และด้านหลังบ้านติดกับยุ้งข้าว ส่วนใต้ถุนบ้าน เป็นใต้ถุ่นโล่งซึ่งปัจจุบันมีการต่อเติมเพื่อใช้เป็นที่เก็บของ
โทะกุงะวะ
สิงห์ (เมืองในประเทศลาว)
จักรพรรดิฮั่นเกา
อิทธิพัทธ์ อักษรนันทน์ หรือ สิทธิโชค อักษรนันทน์ ​ เป็นนักแสดงชายชาวไทย เจ้าของวลีเด็ดจากโฆษณายาบรรเทาริดสีดวงทวารหนักตราปลามังกรว่า "ก็ลมมันเย็น"
อิทธิพัทธ์ อักษรนันทน์ เกิดเมื่อวันที่ 22 เมษายน พ.ศ. 2497  มีบุตรธิดาทั้งหมด 3 คน หนึ่งในนั้นคือ จิ๊บ กุลธิดาฐ์ อักษรนันทน์ หรือ จิ๊บ หินกลิ้ง นักแสดงและนักร้อง
อิทธิพัทธ์ได้ล้มป่วยด้วยอาการหัวใจวาย และน้ำท่วมปอดเฉียบพลัน ถูกส่งตัวเข้ารับการรักษาที่โรงพยาบาลเสรีรักษ์ จนกระทั่งมีอาการดีขึ้น และได้กลับมาพักฟื้นต่อที่บ้าน ก่อนที่จะจากไปอย่างสงบเมื่อช่วงเช้าของวันที่ 13 มีนาคม พ.ศ. 2564
วันที่ 17 มีนาคม 2564 สรนันท์ ร.เอกวัฒน์​ เข้าร่วมพิธี ฌาปนกิจศพ ที่ วัดชลประทานรังสฤษดิ์ ​จังหวัดนนทบุรี​
การเดินทาง (เพลงสุชาติ แซ่เห้ง)
"การเดินทาง (Backpack)" เป็นซิงเกิลในปี พ.ศ. 2557 ของนักร้องชาติ สุชาติ จากเวทีเดอะวอยซ์ไทยแลนด์ สังกัดค่ายวอทเดอะดัก ประพันธ์เนื้อร้องโดย ชาติ สุชาติ ทำนองโดย-เรียบเรียงโดย ชาติ สุชาติ ,โกมล บุญเพียรผล ออกจำหน่ายในวันที่ 13 สิงหาคม พ.ศ. 2558
จุดเริ่มต้นของเพลงเกิดขึ้นขณะที่ชาติได้เดินทางไปเที่ยวยังที่ที่หนึ่งในเมืองไทย ระหว่างนั่งรถก็คิดถึงเรื่องความรักและการ?เดินทางว่า ถ้าคนสองคนมีความเข้าใจและอดทน ก็จะทำให้ความรักและการเดินทางมีความสุข เพลงนี้เปรียบการเดินทางกับความรัก ถ้าต่างคนต่างเข้าใจการเรียนรู้ก็จะทำให้คนสองคนไปด้วยกันได้ดี
เพลง การเดินทาง (Backpack) ได้อันดับสูงสุด 13 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 27 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
นกเงือกโหนกเล็ก
นกเงือกโหนกเล็ก เป็นสกุลของนกเงือก ที่ใช้ชื่อวิทยาศาสตร์ว่า "Rhyticeros" จัดเป็นนกเงือกขนาดใหญ่ กระจายพันธุ์ในป่าของภูมิภาคเอเชียอาคเนย์จนถึงหมู่เกาะโซโลมอน บางครั้งอาจรวมอยู่ในสกุล "Aceros" และบางครั้งสกุล "Aceros" เอง ก็ถูกจัดให้รวมอยู่ในสกุลนี้ สกุล "Aceros" จึงเหลือเพียงแค่นกเงือกคอแดงซึ่งเชื่อว่ามีบรรพบุรุษร่วมกันเมื่อกว่า 29 ล้านปีก่อน นกเงือกคอแดงจึงเหลือเป็นสกุลเดียวเท่านั้น
ทุกชนิดในสกุลนี้ มีลักษณะเด่น คือ โหนกบนกรามบนและส่วนหัวมีขนาดเล็ก และส่วนใหญ่มีกรามและโหนกสีขาวคล้ำ ทั้งสองเพศมีขนสีดำ แต่ส่วนหัวและลำคอของตัวผู้มีสีขาวหรือสีแดง หางเป็นสีขาวยกเว้นในนกเงือกซุมบา ซึ่งเป็นสีดำ หนังบริเวณลำคอย่นสีฟ้าเห็นได้ชัดเจน ยกเว้นตัวผู้ที่มีถุงใต้คอสีเหลือง
นกเงือกบางชนิดในสกุลนี้สูญพันธุ์จากเกาะลีฟูในหมู่เกาะลอยัลตีเมื่อ 30,000 ปีก่อน เดิมเคยถูกจัดให้อยู่ในสกุล "Aceros" แต่นักชีววิทยาส่วนจัดให้อยู่ในสกุล "Rhyticeros"
Rhyticeros
กีฬาจักรยานในโอลิมปิกฤดูร้อน 2016 – รอบคัดเลือก
กีฬาจักรยานในโอลิมปิกฤดูร้อน 2016 – รอบคัดเลือก เป็นการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
การคัดเลือกของการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
เดือนประดับดาว
เดือนประดับดาว เป็นละครโทรทัศน์แนวดราม่า - โรแมนติก - คอมเมดี ออกอากาศทางสถานีวิทยุโทรทัศน์ไทยทีวีสีช่อง 3 ดัดแปลงจากนวนิยายชื่อเดิม ต่างภาษารัก โดย จันทร์ ศรีจรูญ แอนเดอร์สัน เขียนบทโทรทัศน์โดย พรมนัส รัตนวิชช์, ปุณภัช สุทธิวงษ์, กรรณิการ์ โตวรานนท์ กำกับการแสดงโดย มนัสนันท์ พันเลิศวงศ์สกุล นำแสดงโดย ชาคริต แย้มนาม, รณิดา เตชสิทธิ์ และ ธนิน มนูญศิลป์ ผลิตโดย บริษัท โบโด โปรดักชั่น จำกัด และ บริษัท ดอร์เธอร์ โปรดักชั่น จำกัด ออกอากาศทุกวันพุธ - วันพฤหัสบดี เวลา 20.20 - 22.50 น. เริ่มวันที่ 7 ธันวาคม พ.ศ. 2560 – 10 มกราคม พ.ศ. 2561 ต่อจากละครเรื่อง สายธารหัวใจ
แพงอาภรณ์มีเพื่อนบ้านชื่อกันลอง หนุ่มน้อยแอบชอบแพงมาตั้งแต่เด็กโดยมีป้าโรยบุญ แม่นมของกันลองคอยยุยงส่งเสริมเพราะแกชอบอ่านวรรณคดีไทยเรื่องละลิตพระลอและล้อเลียนชื่อเด็กสองคนว่า พะแพงกับพะลอง แต่รื่นจิตแม่แพงกับคุณหญิงชลลดาแม่ของกันลองกลับไม่กินเส้นกันอย่างแรงเพราะแพงเคยเมายาสตรีตราไก่ฟ้าพญาลอที่ตระกูลชลลดาเป็นเจ้าของ และเข้าใจว่ากันลองเป็นคนมอมยาแพง แพงหน้าตาสะสวยงดงาม เธอเริ่มรับงานแสดงและมีผลงานละครเรื่องแรกชื่อเรื่อง “รักถอดรูท” กับช่อง3จนดังเป็นพลุแตก! ที่เมืองเพิร์ธ ประเทศออสเตรเลีย เฟยหลันสาวลูกครึ่งไทยจีนเพื่อนสนิทของ Hope (ชื่อไทยคือเพื่อนอาภา) ดูละครไทยรักถอดรูทผ่านทาง Youtube หล่อนกรี๊ดเมื่อเห็นว่านางเอกหน้าเหมือนเพื่อนของเธออย่างกับแกะ! เธอรีบส่งลิงก์ละครให้เพื่อนดูจนอ้าปากค้างไปตามๆกัน เพื่อนที่รู้สึกเป็นส่วนเกินเพราะเป็นลูกเลี้ยง แถมยังทะเลาะกับซาร่าลูกแท้ๆของ Mom กับ Dadไม่เว้นแต่ละเว้น จึงโกหกที่บ้านว่าจะไปหาที่เรียนต่อด้านการทำขนมหวานที่ยุโรป แต่ที่จริงเธอตัดสินใจแบกเป้มาเมืองไทยพร้อมเฟยหลันเพื่อค้นหาความจริงเรื่องแฝดจากปากแพง!
เฟยหลันคลั่งวรัชช์ พระเอกละครของแพงเอามากๆ เธอจึงพาเพื่อนมาพักอยู่โรงแรมเล็กๆที่ วรัชช์เป็นเจ้าของ วันหนึ่งเธอลากเพื่อนมากองถ่ายละคร จนเจ๊ทวิตตี้ผู้จัดการส่วนตัวของแพงเข้าใจผิดคิดว่าเพื่อนคือแพง รื่นจิตเกิดอุบัติเหตุรถชนแพงจึงวิ่งออกมาจากกองถ่ายแล้วชนเข้ากับเพื่อน ทั้งคู่ตื่นตะลึงเมื่อได้เห็นกันและกัน แพงยังไม่ปักใจเชื่อว่าตัวเองเป็นฝาแฝดกับเพื่อน จนกระทั่งแพงได้รับอุบัติเหตุที่กองถ่ายและสื่อสารความเจ็บปวดไปถึงเพื่อนได้อย่างน่าอัศจรรย์! เฟยหลันกลับไปออสเตรเลียขณะที่เพื่อนยังอยู่ต่อเมืองไทยเพื่อตรวจDNAด้วยเครื่องมือที่สั่งซื้อทางออนไลน์เพื่อกันการตกเป็นข่าว ระหว่างรอผลDNAแพงแอบไปเที่ยวเมืองเหนือกับกันลองโดยเพื่อนวางแผนให้ตัวเองมาใช้ชีวิตอยู่ที่บ้านแพงแทนเพื่อไม่ให้รื่นจิตระแคะระคาย ที่เมืองเหนือเหมือนว่าแพงกับกันลองจะสวีทกันดีแต่แล้วกันลองกลับเอาแต่ทำงานและขอให้แพงเป็นพรีเซนเตอร์ให้ยาสตรีของเขาทั้งที่แพงคิดว่าเขาน่าจะขอเธอเป็นแฟน แพงผิดหวังมากจึงหนีกลับกรุงเทพฯ ขณะเดียวกันที่กรุงเทพฯ เพื่อนจับพลัดจับผลูไปถ่ายซ่อมละครแทนแพง ที่กองถ่ายเธอได้พบกับวรัชช์และ จิตจีรัง จรัสจ้าจังจัง นางร้ายเบอร์หนึ่งที่หมั่นไส้แพงเป็นทุนเดิมเพราะแพงมาทีหลังแต่ดังกว่าแถมวรัชช์แฟนเก่าของตัวเองยังจีบแพงอย่างออกนอกหน้า คดีกลับพลิกเมื่อเพื่อนในคราบแพงดันเข้ากับจิตจีรังได้เป็นปี่เป็นขลุ่ยแถมยังทำให้วรัชช์ตกหลุมรักแพง(ตัวปลอม) หนักกว่าเดิม
เรื่องเริ่มวุ่นวายขึ้นเมื่อเพื่อนโดนเจ๊ทวิตตี้จับเซ็นสัญญาทำรายการอาหารด้วยสกิลการทำอาหารชั้นเลิศ ทั้งที่แพงตัวจริงจับมีดยังแทบไม่เป็น! เมื่อแพงกลับถึงกรุงเทพฯแล้วพบความจริงจึงทะเลาะกับเพื่อนจนเพื่อนแอบน้อยใจ แต่สุดท้ายแพงก็ยอมให้เพื่อนสลับตัวไปถ่ายรายการอาหารแทนตัวเองอาทิตย์ละวันเพราะรู้ว่าเป็นความฝันของเพื่อน โดยแพงออกกฏห้ามเพื่อนตัดสินใจอะไรแทนเธอเด็ดขาด แต่แล้วเพื่อนดันไปคืนดีกับกันลองแทนแพงเพราะความใจอ่อน แพงโมโหมากจึงตัดสินใจโกหกเพื่อนว่าผลDNAมาถึงมือเธอแล้วและเธอกับเพื่อนไม่ได้เป็นฝาแฝดกัน เพื่อนผิดหวังมาก และเตรียมจะกลับออสเตรเลีย ระหว่างนั้นเพื่อนจับได้ว่าแพงโกหกเรื่องผลDNA เธอจึงปลอมตัวไปเซ็นสัญญาเป็นพรีเซ็นเตอร์ยาสตรีไก่ฟ้าฯแทนแพงเพื่อแก้เผ็ด แพงตามมาเอาเรื่องและพูดจาเอาชนะเพื่อนด้วยการบอกว่าเธอคือคนที่พ่อกับแม่เลือกจะเก็บไว้ ส่วนเพื่อนคือคนที่ถูกทิ้ง! เพื่อนสติขาดผึง เธอทะเลาะกับแพงอย่างรุนแรงจนกระทั่งเกิดอุบัติเหตุรถชน...
แพงอยู่ในอาการโคม่า ส่วนเพื่อนตื่นขึ้นมาโดยที่ทุกคนเข้าใจว่าเธอคือแพง เพื่อนสวมรอยเป็นน้องสาวของตัวเองนับตั้งแต่นั้นเพราะรู้สึกผิด เธอคิดว่าหากแพงหยุดรับงานแสดงชีวิตดาราของน้องสาวต้องจบลงและเธอไม่อยากเห็นแม่รื่นจิตต้องเสียใจ แม้จะติดขัดในช่วงแรกแต่ไม่นานเพื่อนก็ทำหน้าที่แทนแพงได้อย่างยอดเยี่ยมทั้งเรื่องงานและความรัก..เธอเข้ากับกันลองได้ดีขณะเดียวกันวรัชช์ก็เริ่มจีบเพื่อนในคราบแพงอย่างออกนอกหน้า เขาเลิกกับบรรดากิ๊กหลายสิบเพื่อเอาใจเพื่อนเพียงคนเดียวจนเพื่อนเริ่มใจอ่อน แต่เธอก็พยายามแข็งใจเพราะต้องการรักษาความรักของแพงกับกันลองไว้ให้แฝดของเธอ เพื่อนยังคงดูแลแพงอย่างดี เธอหาบ้านเช่าพักฟื้นและจ้างพยาบาลพิเศษมาดูแลแพง และตั้งใจว่าหากแพงฟื้นขึ้นมาเธอจะคืนตัวตนให้น้องสาว แต่นับวันเพื่อนก็ยิ่งมีความสุขในฐานะแพงมากขึ้นเรื่อยๆ
ผ่านไป 6 เดือน เพื่อนกวาดรางวัลการแสดงในชื่อแพงอาภรณ์มาแทบทุกสถาบัน แพงอาภรณ์กับวรัชช์กลายเป็นคู่จิ้นอันดับหนึ่งของเมืองไทย แถมลับหลังเพื่อนยังแอบคบกับวรัชช์ทั้งที่ตัวเองยังหวานชื่นกับกันลองอยู่! แต่เรื่องไม่ง่ายเช่นนั้นเมื่อกันลองเริ่มระแวงเพื่อนกับวรัชช์ เพื่อนจึงเริ่มทำตัวห่างเหินกับวรัชช์ทั้งที่ในใจเจ็บปวด ส่วนวรัชช์ก็ได้รู้ความจริงเรื่องเพื่อนสลับตัวมาแทนแพงโดยบังเอิญเพราะเขาสะกดรอยตามเพื่อนไปที่บ้านเช่าพักฟื้นของแพง วรัชช์เอาเรื่องนี้มาต่อรองให้เพื่อนยอมคบกับเขาต่อแลกกับการเก็บความลับเรื่องนี้ไว้ ด้านกันลองที่กลัวจะเสียคนรักไปได้เข้ามาขออนุญาตหมั้นหมายกับเพื่อนผ่านทางผู้ใหญ่ของสถานี เพื่อนจำต้องเลยตามเลย แต่นั่นทำให้วรัชช์โมโหมาก เขาขู่ว่าจะบอกความจริงเรื่องแฝดสลับตัวกับทุกคน เพื่อนจึงยอมตกเป็นของวรัชช์แบบกึ่งสมยอม รุ่งขึ้นเพื่อนอัดคลิปสารภาพความในใจกับวรัชช์ เธอตั้งใจจะบอกเลิกกับกันลองและบอกความจริงกับเขาเรื่องแพง แต่คลิปดันหลุดเพราะความยุ่งไม่เข้าเรื่องของจิตจีรังที่บังเอิญมาเห็นคลิปนี้จนส่งเข้ามือถือนักข่าวโดยไม่ได้ตั้งใจ.. คลิปแพร่กระจายไปเร็วอย่างกับเชื้อไวรัส เพื่อนกลายเป็นนางร้ายคบผู้ชายสองคนพร้อมกันในสายตาประชาชน เพื่อนเสียใจและผิดหวังในตัววรัชช์มากเพราะเชื่อว่าเขาเป็นคนปล่อยคลิปเพื่อเอาชนะกันลอง ขณะเดียวกันกันลองกลับปกป้องเพื่อนทุกอย่างและบอกกับสื่อว่าเขาเชื่อใจคนรักของเขาจึงทำให้เพื่อนซาบซึ้งมากและคิดจะเลิกกับวรัชช์เด็ดขาด แม้วรัชช์พยายามจะแก้ตัวอย่างไรเพื่อนก็ไม่ฟัง..
โฮป หรือ เพื่อน พี่สาวฝาแฝดของแพงอาภรณ์ เป็นผู้หญิงที่ก๋ากั่น แต่จริงใจ นิสัยแข็งนอกอ่อนใน เพิ่งเรียนจบเชฟขนมหวานที่ประเทศออสเตรเลีย เธอฝันอยากมีรายการอาหารของตัวเอง เพื่อนเป็นเด็กกำพร้าที่ถูกขอมาเลี้ยง ตั้งแต่5ขวบ และไม่เคยกลับเมืองไทยอีกเลย เพื่อนคิดอยู่เสมอว่าตัวเองเป็นส่วนเกินของครอบครัว จนวันนึงทั้งคู่ได้เกิดเหตุรถเกิดอุบัติเหตุเข้าโรงพยาบาลด้วยกันทั้งคู่สาเหตุเพราะทะเลาะกัน แต่เพื่อนฟื้นตัวเร็วก่อนแพง หลังจากฟื้นตัวเธอก็สวมรอยเป็นแพงจนทุกคนนึกว่าเธอเป็นแพง หลังจากนั้นเธอก็ตั้งโต๊ะแถลงข่าวสารภาพความจริงกับสื่อว่าเธอไม่ใช่แพงอาภรณ์ และสุดท้ายเธอก็กลับมาเป็นตนเองและกลับไปใช้ชีวิตที่ออสเตรเลียเหมือนเดิมและได้คบหากับวรัชช์ในที่สุด
แพง หรือ แพงอาภรณ์ น้องสาวฝาแฝดของเพื่อนอาภา ดาราสาวดาวรุ่งของวงการบันเทิงไทย ภายนอกดูเหมือนแพงเป็นสาวหวาน แต่จริงๆ แล้วใจแข็งและเด็ดขาดมาก นิสัยรอบครอบจอมวางแผน ไม่ค่อยพูดทำให้สนิทกับคนยาก เธอไม่ชอบให้เพื่อนมาสวมรวยเป็นเธอและทำตามใจตนเอง จนวันนึงทั้งคู่ได้เกิดเหตุรถเกิดอุบัติเหตุเข้าโรงพยาบาลด้วยกันทั้งคู่สาเหตุเพราะทะเลาะกัน แต่แพงยังไม่ฟื้นตัวยังนอนโรงพยาบาลอยู่ หลังจากที่เธอได้ออกจากโรงพยาบาลและมาฟักฟื้นที่บ้านและสวมรอยเป็นเพื่อนแทน หลังจากเธอหายป่วยเธอก็ได้แต่งงานกับกันลองในที่สุด
กันลองหรือที่แพง เรียก พะลอง พี่ชายข้างบ้าน เรียนจบปริญญาโทจากเมืองนอก ทายาทธุรกิจพันล้าน ยาสตรีไก่ฟ้าพญาลอ นิสัยอ่อนโยน รักแพงมากให้ได้ทุกอย่าง เป็นคนยึดมั่นในเหตุผล สุดท้ายเขาก็ได้แต่งงานกับแพงอาภรณ์
พระเอกชื่อดังแห่งยุค นิสัยเจ้าชู้จีบสาวไปทั่ว เป็นเจ้าของธุรกิจโรงแรมเล็กๆ นิสัยขี้เหงา ชอบเฟ้อฝัน ขี้น้อยใจ ทุ่มเทให้กับความรัก แอบชอบแพง แต่พอเจอเพื่อนก็ชอบเพื่อน
แต่ในที่สุดเขาก็จับได้ว่าเพื่อนสวมรอยเป็นแพง ทำให้เปิดศึกแย่งเพื่อนกับกันลอง แต่สุดท้ายเขาก็ได้บินไปหาเพื่อนอาภาที่ออสเตรเลียและรักกันในที่สุด
นักแสดงรอง
แม่เลี้ยงของเพื่อนและแพง เป็นคนเด็ดเดี่ยว รักแพงมาก แต่แสดงออกด้านความรักไม่ค่อยเป็น เป็นแม่ที่แข็งๆ ค่อนข้างเย็นชา บ้างานมากเพราะอยากยกระดับให้ครอบครัว แท้จริงแล้วรื่นจิตไม่ใช่แม่แท้ๆของเพื่อนและแพง หลังเพื่อนได้รู้ความจริง แต่เธอก็รักเพื่อนและแพงเหมือนลูกแท้ๆของตน
แม่ของกันลอง เป็นคุณหญิงหัวโบราณยึดติดกับความเชื่อเก่าๆ เจ้ายศเจ้าอย่าง เป็นคนตรงไปตรงมา รักลูกชายมาก ชอบแสดงออกด้วยการบังคับ
ผู้จัดการส่วนตัวของแพง นิสัยปากร้ายใจดี บ้าหวย เชื่อดวง เป็นคนมีระเบียบวินัย รักแพงเหมือนลูกสาว
พี่รหัสของรื่นจิต และเป็นคนแนะนำให้รื่นจิตได้รู้จักกับขวัญแก้ว จนทั้งคู่ได้แต่งงานกัน เป็นทอมแก่ นิสัยห้าวๆ แต่จิตใจละเอียดอ่อน เป็น บก.สำนักพิมพ์ ป้าของวรัชช์ที่คอยช่วยแก้ปัญหาให้
นางร้ายดาวรุ่ง แฟนเก่าของวรัชช์ตั้งแต่มัธยม นิสัยเป็นคนพูดมาก เปิดเผย จริงใจ ชอบคิดเข้าข้างตัวเอง เป็นคนสวยที่ใจดำ แต่สุดท้ายเธอก็ได้รักกับนนท์
นนท์เป็นเพื่อนและหุ้นส่วนธุรกิจโรงแรมกับวรัชช์ แต่เหมือนเป็นลูกไล่วรัชช์ แอบชอบจิตจีรัง ตั้งมัธยมแต่ไม่กล้าจีบ เพราะวรัชช์จีบอยู่
เพื่อนซี้ของเพื่อน ที่ประเทศออสเตรเลีย และเป็นแฟนคลับตัวแม่ของวรัชช์ นิสัยช่างพูด ชอบเจ๊าะแจ๊ะเรื่องคนอื่น แต่รักเพื่อน มีน้ำใจคอยเตือนสติเพื่อนตลอด
แม่เลี้ยงของเพื่อนที่อุปถัมป์เพื่อนมาเลี้ยงที่ออสเตรเลีย
ลูกสาวแท้ๆของครอบครัวอุปถัมป์ของเพื่อน ซาร่าเข้าใจว่าเพื่อนคือพี่สาวแท้ ๆ แต่ไม่รู้ทำไมเพื่อนถึงชอบแกล้งเธอตลอดเวลา ซาร่าเป็นเด็กช่างพูด ร่าเริง ไม่เคยโกรธเพื่อน
ผู้ช่วยคนใหม่ของกันลองที่คุณนายชลลดาแต่งตั้งให้ และเป็นที่ปรึกษาเรื่องต่างๆทั้งเรื่องงานและเรื่องหัวใจให้กับกันลอง
ผู้อุปการะของแพงอาภรณ์ซึ่งความจริงนั้นแก้วขวัญไม่ได้เป็นพ่อแท้ๆของแพงอาภรณ์เลยด้วยซ้ำไปโดยเขาได้เขียนความลับเรื่องนี้ไว้ในสมุดบันทึกนวนิยายเรื่องเดือนประดับดาวโดยเป็นหัวข้อบันทึกท้ายเล่มเอาไว้ว่าเขารับแพงอาภรณ์และเพื่อนอาภามาจากบ้านเด็กกำพร้าแต่มีเหตุจำเป็นที่จะต้องเลี้ยงแพงอาภรณ์เพียงคนเดียวโดยทอดทิ้งเพื่อนอาภาเพื่อที่คอยจะชุบเลี้ยงอุ้มชูเสมือนว่าตัวเองเป็นพ่อแท้ๆของแพงอาภรณ์ และเป็นคนที่จัดการจัดแจงทุกอย่างทั้งหมดโดยที่รื่นจิตไม่ได้รับรู้เรื่องฝาแฝด
เพื่อนสนิทของแพง เจ้าของซาลอนที่แพงไปเสริมสวยประจำ เป็นคนรักสวยรักงาม เป็นสาวประเภท2 แต่ไม่มีใครรู้
หนึ่งในสาวที่เป็นกิ๊กของวรัชช์ตอนที่วรัชช์ยังมีนิสัยเจ้าชู้ไม่เลิก และเธอคนนี้ก็ตามกัดไม่ปล่อยง่ายๆ จนกระทั่งเธอตามไปราวีคนรักของนายวรัชช์
ผู้ช่วยคุณนายชลลดา และเป็นที่ปรึกษาเรื่องงานในบริษัทเท่านั้น
โจรที่มาปล้นทรัพย์ในบ้านแก้วขวัญและรื่นจิต
สมเด็จพระเจ้าแทโจ
สมเด็จพระราชาแทโจ
ปล. คิดถึง
&lt;parentid&gt;9573305&lt;/parentid&gt;
&lt;timestamp&gt;2021-09-25T05:28:13Z&lt;/timestamp&gt;
&lt;comment&gt;Rescuing 1 sources and tagging 1 as dead.) #IABot (v2.0.8.1&lt;/comment&gt;
"ป.ล. คิดถึง (P.S. I Miss You)" เป็นซิงเกิลในปี พ.ศ. 2557 ของนักร้องสิงโต นำโชค สังกัดค่ายวอทเดอะดัก ประพันธ์เนื้อร้องโดย สิงโต นำโชค ,สถาปัตย์ ธีรนิตยภาพ (ตั้ม โมโนโทน) ทำนองโดย สิงโต นำโชค และเรียบเรียงโดย Kijjaz (กิจจาศักดิ์ ตริยานนท์) ออกจำหน่ายในวันที่ 3 กันยายน พ.ศ. 2558
เพลงนี้พูดถึงช่วงเวลาหนึ่งที่ไม่ได้เจอใค­รบางคนที่เรารอคอยนานแสนนาน แล้วกลับมาเจอกัน ทุกตัวอักษรของเนื้อเพลงใส่ความคิดถึง ดีใจ มีความสุขล้น ที่ได้กลับมายืนตรงหน้ากันอีกครั้ง เหมือนอารมณ์ห่างจากเพื่อนสนิท ห่างบ้านเกิด ห่างพ่อแม่ญาติสนิทมาไกลแสนไกลแล้วได้กลับ­มาพบกัน คุยกัน กอดกัน บวกกับเมโลดี้ที่สนุก
ส่วนมิวสิกวีดิโอนี้เผยแพร่ครั้งแรกในวันที่ 5 ตุลาคม พ.ศ. 2558
เพลง "ป.ล. คิดถึง (P.S. I Miss You)" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 4 ตุลาคม พ.ศ. 2558 และอันดับสูงสุด 8 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 21 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทางด่วนแบบสองช่องจราจร
ทางด่วนแบบสองช่องจราจร  เป็นทางด่วนที่มีเพียงทางเดียวในแต่ละทิศทาง และมักจะไม่มีเกาะกลางแบบเป็นราวสำหรับกั้นเกาะกลางของเส้นทาง โดยทางด่วนลักษณะนี้ถูกสร้างขึ้นเนื่องจากข้อจำกัดบางอย่าง หรืออาจสร้างขึ้นเพื่อช่วยลดปัญหาการจราจรติดขัดก็ได้
ทางด่วนแบบสองทาง
มันถูกอยู่แล้ว
"มันถูกอยู่แล้ว" เป็นซิงเกิลในปี พ.ศ. 2559 ของนักร้องสิงโต นำโชค สังกัดค่ายวอทเดอะดัก ประพันธ์เนื้อร้องโดย สิงโต นำโชค ,สถาปัตย์ ธีรนิตยภาพ (ตั้ม โมโนโทน) ทำนองโดย สิงโต นำโชค และเรียบเรียงโดย Kijjaz (กิจจาศักดิ์ ตริยานนท์) , สิงโต นำโชค ออกจำหน่ายในวันที่ 12 กุมภาพันธ์ พ.ศ. 2559
เนื้อหาของเพลงพูดถึงมุมมองของคนโสด ที่บางครั้งอาจเคยเกิดคำถามขึ้นในใจว่า ทำไมเราถึงไม่มีใคร? ทำไมเราต้องอยู่คนเดียว? จนเกิดการตัดพ้อ น้อยใจกับชีวิต ซึ่งความเป็นจริงก็ไม่ต้องไปคิดแบบนั้นก็ได้ เพราะทุกสิ่งที่เกิดขึ้นมันถูกของมันตั้งแต่แรกอยู่แล้ว สิงโต จึงอยากให้เพลงนี้ ช่วยบรรเทาและเยียวยาจิตใจของเหล่าคนโสด ให้ผ่านพ้นช่วงเวลาเหล่านั้นไปให้ได้
มิวสิควิดีโอเพลงนี้เป็นเรื่องราวตร­งตามเนื้อเพลง โดยได้ผู้กำกับมากความสามารถ “เอส - คมกฤษ ตรีวิมล” มาถ่ายทอดความรู้สึกของคนเหงา ผ่าน “เต๋อ” หนุ่มโสดไร้คู่ ที่เฝ้าคอยถามตัวเองในใจอยู่บ่อยครั้งว่า ทำไมเราถึงไม่มีใคร? ทำไมเราต้องอยู่คนเดียว? จนเกิดการตัดพ้อ น้อยใจในโชคชะตาจนกระทั่งได้พบกับ “มินนี่” สาวน้อยน่ารัก ซึ่ง “เต๋อ” ได้พยายามปล่อยมุขตลกต่าง ๆ นานา เพื่อให้เธอมีความสุข แต่ความจริงแล้วก็เพื่อกลบเกลื่อนความเศร้­าในใจของตัวเอง เพราะไม่ว่าจะทำอย่างไรเธอก็มีแฟนแล้ว